paragraph_text: Razvoj programa je započela američka tvrtka Altsys, pod okriljem tvrtke Aldus Corporation koja je bila vlasnikom licence. U tom vremenu izlaze verzije od 1 do 4. Nakon što je Adobe Systems 1994. kupio tvrtku Aldus Corporation, zbog sličnih značajki s programom Adobe Illustrator, nakon intervencije Američke Federalne komisije za trgovinsku razmjenu zbog preklapanja tržišta, Freehand je vraćen tvrtki Altsys.